Welōnek w Kraju Morawskoślōnskim
We welōnku do samoregyrōnku Kraju Morawskoślōnskego wygrała populistycznŏ partyjŏ ANO premiera Andreja Babiša, kerŏ zdobōła 24 mandaty (30,24% głosōw). Na drugim placu skōńczōła konserwatywnŏ koalicyjŏ ODS + TOP09, kerŏ bańdzie miała 10 madatōw (13,84% głosōw). Trzeci plac majōm cyntrowe Piraty z 9 mandatōma (11,86% głosōw).
Do parlamyntu Kraju Morawskoślōnskego dostali sie jeszczy chadeckŏ KDU-ČSL (7 mandatōw), skrajnie prawicowŏ SPD (6 mandatōw), socjaldemokratycznŏ ČSSD (5 mandatōw) a kōmunisty ze KSČM (4 mandaty).
Nie startowała żŏdnŏ ślōnskŏ partyjŏ, a Morawiane dostali yno 0,21% głosōw.
Frekwencyjŏ bōła na poziōmie 32,71%, co bōło lepszym rezultatym jak we sōndażach.
Hetmanym Kraju Morawskoślōnskego na nowŏ kadyncyjŏ ôstatnie dalyj Ivo Vondrak ze ANO, kery mŏ regiyrować koalicyjōm ANO, ODS + TOP09, KDU-ČSL i ČSSD.
szl_Latn szl_Latn szl_Latn szl_Latn szl_Latn szl_Latn